Figyelem: A cikkben közölt szerviztippek a saját - több évtizedes - tapasztalatinkból 
származnak. Ha te úgy érzed, hogy neked ez nem menne, félsz tőle, hogy elrontod, nincs 
elég rutinod - és ami a legfontosabb - nincs olyan szintű műszaki affinitásod a 
szereléshez, hogy belevágj, akkor inkább bízd egy profi szakszervizre a beállítást, 
javítást, vagy a cserét. Mi így csináljuk, ahogy e cikkben leírtuk, nekünk ez működik. Ha 
neked más lesz a végeredmény, akkor vállald a tetteidért a felelősséget, mivel te cseszted 
el... 


Kedves ! 
Ha még itt vagy, akkor gratulálunk. Üdvözlünk a csináld magad mániások táborában. 


A cikk sorozatból megtudhatod, hogy egy adott szerelési műveletnek mi a legegyszerűbb, leggyorsabb, vagy 
leginkább hatékony megoldási módja. Ha lépésről-lépésre követed az utasításokat, akkor kicsi rá az esély, hogy 
hibázz. Tehát fontos a képek sorrendje, egyről a kettőre haladj. Mindig használj jó minőségű szerszámot és 
minőségi kenőanyagot, hogy ne árts az alkatrésznek és maximalizáld az élettartamát. Azoknál a műveleteknél, 
melyek sok vagy drága speciális célszerszámot igényelnek, többnyire ajánlunk valami sufnituning megoldást, 
mellyel kicsivel nagyobb odafigyeléssel, megspórolhatod egy drága célszerszám árát, de ezeket tényleg csak 
saját felelősségre vállad be. Sok rizsa és körítés nem lesz, csak tömören a lényeg, de annak minden szava és 
képe fontos! Az adott képhez tartozó szöveget mindig a kép FÖLÖTT találod! Csapjunk is a lecsóba... 


Monoblokkok és hagyományos középcsapágyak ki- és beszerelése 
A monoblokk-szerelés kapcsán - a visszajelzéseitek és kérdéseitek alapján - a többség valami nagyon bonyolult 


dolognak gondolja, pedig egyáltalán nem az. Igazából, ha veszel egy jó szerszámot, az egész pár perc alatt 
megoldható, de erre majd visszatérünk később. 


Alapvető szabály, hogy mindig a hajtás felőli oldal a fix oldal, mivel ezen múlik a megfelelő láncvonal. Ebből 
kifolyólag a monoblokk kibontását mindig a bal oldal felől szoktuk kezdeni, persze csak miután már leszedted 
mindkét hajtóművet. Fontos tudni, hogy a monoblokkok két oldalán különböző menet van. Álló kerékpáron a 
menetirány szerint a bal oldalt előrefelé tekerve (az óramutató járásával ellentétesen) kell kitekerni, be pedig 
fordítva. A jobb oldalt szintén előrefelé, az óramutató járásával megegyezően kell kitekerni, be pedig fordítva. 


Mivel a bal oldali csésze többnyire nem peremes, ezért könnyebb oda-vissza megmozgatva oldani a már jóideje 
beállt csészét is. Ezért is szoktuk innen kezdeni a bontást. Ha kijött a bal csésze és nagyon beállt jobb csészével 
állunk szemben, akkor érdemes a jobb oldalról a tengelyvégre ráfogva kicsit megfeszegetni a monoblokkot a 
házban. Ha iszonyat be van rohadva, célszerű innen befújni egy kis csavarlazítót is, majd lefektetni pár percre a 
jobb oldalára a gépet. Ha ez sem hat, jöhet a hőlégfúvó... :-) 


A jobb csészét - ha angol menetes - akkor az óramutató járásával megegyezően forgatva tudjuk kioldani (a 
képen lenyomva a racsnis kulcsot). És hogy honnan tudod, hogy tiédben milyen van? A középcsapágyház 
szélessége árulkodik. Ha 68, 73 vagy 83 mm, akkor angol menetes, ha 70 mm, akkor olasz menetes. Mivel a 
monoblokkok közül az angol menetes az elterjedtebb (9996), ezért mérd le az átmérőjét. Ha angol menetes, 
akkor 34,6 mm körüli értéket kell kapnod, ha olasz menetes, akkor pedig 35,8 mm körüli értéket. FONTOS: ez 
utóbbi jobb csészéjét nem előre, hanem hátra, az óramutató járásával ellentétesen kell majd kitekerned. Iszonyat 
berohadt csészénél az is hasznos, ha a monoblokk tengelyébe betekert csavarral és alátéttel kis mértékben 
fixálni tudod a monoblokk kihajtó szerszámot, ami meggátolja annak kiugrását, és a fogazás sérülését. 


Ha sikerült kiműteni a jobb csészét is, akkor ellenőrizd a monoblokkot, hogy érdemes-e megmenteni, vagy 
kimenteni belőle valamely alkatrészt (csészét, valamelyik oldali csapágyat, stb.). Mérd le a kiszerelt 
monoblokkot. Tengelyhossz, középcsapágyház-szélesség, valamint a menetméret a fontos. Ezeket írd fel, hogy 
ne emlékezetből kelljen rendelni. Ha a hajtóműved még használható és marad a gépben, akkor ugyanolyan 
méretű monoblokkot kell majd rendelned, mint amit most kiszedtél és lemértél. Ha hajtóművet is cserélsz, 
akkor tengelyszélesség és tengelykapcsolat terén az új hajtóműhöz kell majd igazodnod, míg vázkompatibilitás 
terén a jelenlegi középcsapágyház szélességedhez. 


Ha kiszerelted a monobokkot, akkor itt a lehetőség, hogy ellenőrizd a középcsapágyház meneteinek épségét, 
valamint az sem árt, ha kitakarítod. A nyeregvázcsőn keresztül ide elég sok dzsuva tud befolyni és összegyűlni, 
ezektől célszerű megszabadulni. Majd kenőanyag a menetre és már mehet is vissza az új monoblokk a 
kiszereléssel ellentétes lépésekkel. 


És a szerszám, amitől folyamatos parázásban vagytok: azt hiszitek, hogy van belőle vagy 20 féle. Pedig nincs. 
Régen valóban volt kifejezetten műanyag és acél csészékhez készült 20 ricnis monoblokk kihajtó, de manapság 


már szinte csak olyanokat árulnak, amelyek mindkét csészetípussal kompatibilisek. Sőt, a jó hír, hogy az angol 
és az olasz menetes monoblokkhoz is ugyanaz a 20 ricnis szerszám való. Ha jót akarsz magadnak, akkor veszel 
egy karos verziót és akkor semmi egyébre nincs szükséged. Ha különálló monoblokk kihajtót veszel, akkor 
válassz olyat, amelyik kompatibilis a fél colos racsnis kulccsal is, így akár extra hosszú nyomatékkulcsot is 
használhatsz hozzá. Ismét csak kiderül, hogy az elsőre drágábbnak tűnő karos verzió az olcsóbb, mivel a 
különálló kihajtó fejekhez minden estben szükséged lesz még egy bazinagy 32 mm-esre is nyitható, állítható 
franciakulcsra, vagy ugyanekkora villáskulcsra. Ez önmagában háromszor annyiba kerül, mint a monoblokk 
kihajtó fej, de még a karos modell árának is duplája... 


A hagyományos csészés középcsapágyak kiszerelése: Ha ilyen van a gépedben, akkor szereld ki, majd azzal a 
mozdulattal kukázd és ne is vegyél többet ilyet. Ezért nem is tárgyaljuk a beállítását. Csak a gond van vele, 
lévén hogy semminemű víz- és porvédelme nincsen. Már az első napon telemegy dzsuvával, ami aztán rövid 
úton ledarálja. Annyira belépő szintű cucc, hogy nem is gyártanak belőle jól tömített minőségi darabot. Mivel 
egy hagyományos középcsapágy-tengely és a hozzá való csésze-egység 1500 Ft, viszont zárt ipari csapágyas 
tömített monoblokkot már 2000 Ft-ért is kaphatsz, ezért mi azt ajánljuk, hogy hanyagold ezt az ezer éves elavult 
rendszert. Ráadásul még a képen látható ritka és drága szerszámokra is szükséged lesz a kiszereléséhez.... 


CHROME — VANADIUA 


Vannak még forgalomban külső ricnis középcsapágy csészék, monoblokkok, ezeket az alábbi 3-6-8 ricnis 
szerszámokkal tudod kiműteni. Ha sikerül kiszedned, többé ne vegyél ilyet, válaszd ez elterjedt, szabvány 20 
ricnis kihajtóval szerelhető zárt csapágyas monoblokkot. 


Ide kattintva tudsz szerszámot beszerezni a monoblokk szerteléshez! 


Ide kattintva bármikor elolvashatod e cikket a weboldalunkon, még ennél is jobb minőségben. 


Örülünk ha segíthettünk! 


Körhátszelet! 
Ardó Tamás 
BikePro WebShop 


Ha mégsem szeretnél ilyen cikkeket olvasni, akkor itt tudsz leiratkozni. 


